ઉના તાલુકાના કોબ ગામની સીમમાં ચાલતા ગેરકાયદેસર જીંગા ઉછેર થી ખેડૂતોની જમીનને ભારે નુકશાન પહોચતુ હોય તેમજ ક્ષાર વાળા પાણીના કારણે ગંભીર બીમારીનો લોકો ભોગ બનતા હોય આ બાબતે ગ્રામજનોએ અગાઉ અનેક વખત રજુઆતો આવેદનપત્ર આપી ગે.કા.ચાલતા આ જીંગા ફામ બંધ કરાવવા તંત્રને જાણ કરવા છતા કોઇ પગલા લેવાતા ન હોય જેના કારણે ગામ લોકો ભારે રોષ સાથે યુવાનો મહીલાઓ, મહીલાઓ, વૃધ્ધો, બાળકો સહીત આખુ ગામ હાથમાં ધોકા લાકડીઓ લઇ આ દરીયાઇ પટ્ટી વિસ્તાર પર આવેલ ખરાબાની જમીનમાં ચાલતા જીંગા ઉછેર ફામ પર દોડી ગયેલા અને ભારે દેકારા સાથે જીંગા ઉછેર કેન્દ્રને બંધ કરાવવા દેકારો મચાવતા ભારે દોડા દોડી મચી ગયેલ હતી. અને પરીસ્થિતી તંગ બની જતા જીંગા ફામ હાઉસના માલીકોએ પોલીસને કંટ્રોલ પર જાણ કરતા સમગ્ર ગીરસોમનાથ જીલ્લાની મોટા ભાગની પોલીસ કોબ અને આબાજુના વિસ્તારમાં ધાડેધાડા ઉતારી સમગ્ર વિસ્તારને પોલીસ છાવણીમાં ફેરવી દેવાયેલ અને આ ધટના બનતા મામલતદાર, ફિશરીઝના ઓફીસરનો કાફલો દોડી આવેલ હતો અને ગ્રામજનોને ભારે સમજાવટ બાદ ફિશરીઝ ડિપાર્ટમેન્ટએ આ જીંગા ફામ ગે.કા. હશે તો પગલા ભરવા લેખિત ખાતરી આપતા મામલો થાળે પડયો હતો.